Narodna skupština
20170927

Hvala, gospodine predsedavajući. Sva tri amandmana koja sam podneo kao pojedinačni poslanik sugerisalo mi je Društvo školskih bibliotekara Srbije. Juče sam u pauzi razgovarao o tome sa ministrom. NJihov osnovni cilj jeste da kod nabrajanja uslova za rad ustanove, pored propisanog prostora, opreme, mora da stoji i školska biblioteka. Normalno, to se ne odnosi na isturena odeljenja. Oni mole da se to ugradi u zakon, i školska biblioteka, a normalno da će podzakonskim aktom biti regulisan fond školske biblioteke, struktura i fond školske biblioteke. Molio bih ministra da vidi da li ovaj član 92. može da se dopuni, propisan je prostor, oprema i školska biblioteka. Hvala.